### | | | | --- | --- | | | | | --- | | **Byråd** 28. juni 2016 Sagsnr. 710-2016-23211 Dok.nr. 710-2016-231244 Birthe Christoffersen | | 119.                Strategi for den kommunale opkrævningsopgave - Åbent

###

|  |  |
| --- | --- |
| Tidl. politisk behandling | BY 26. april 2016 |
| Forventet sagsgang | ØK, BY |
| Lovgrundlag | Lov om inddrivelse af gæld til det offentlige, og ændringslov om Udskydelse af forældelse som følge af utilstrækkelig funktionalitet i Et Fælles Inddrivelsessystem. |

###

**SAGENS INDHOLD**

Byrådet skal i denne sag tage stilling til, om [adresse]
Kommune skal styrke indsatsen på opkrævningsområdet med henblik på at reducere
de kommunale restancer.

Byrådet besluttede 26. april 2016, at ”der forelægges sag
for Økonomiudvalget og Byrådet i juni 2016 med forslag til strategi for
inddrivelsesopgaven i [adresse]. I den forbindelse skal de økonomiske og
resursemæssige konsekvenser ved iværksættelse af en kommunal indsats på
inddrivelsesområdet beskrives. ”

Som et led i gennemførelsen af kommunalreformen fik SKAT som
restancemyndighed 1. november 2005 ansvaret for inddrivelse af gæld til det
offentlige.

Ved inddrivelse forstås anvendelse af lovgivningens
tvangsinddrivelsesmidler, som består af følgende indsatser: Udlæg, tvungne
betalingsordninger, lønindeholdelser, modregning i ydelser, inkassoskrivelse,
indgivelse af konkursbegæring m.v.

I den forbindelse afleverede kommunerne årligt 516 mio. kr.
til staten (2006 p/l).

Som en følge heraf blev den kommunale opgave reduceret væsentligt.
Opkrævningsopgaven i [adresse] består således kun af udsendelse af
regningskrav til borgere og virksomheder, kontrol af om betalingen er sket,
udsendelse af én rykkerskrivelse, behandling af indsigelser, indgåelse af
betalingsaftaler m.v.

Betales regningerne ikke, og indgås der ikke aftale om en
anden løsning, overdrages kravet til SKAT til tvangsinddrivelse.

Skatteminister Aage Jepsen suspenderede 8. september
2015 den automatiske inddrivelse via SKATs it-system EFI (Et Fælles
Inddrivelsessystem). Det skyldes, at Kammeradvokaten havde konstateret
ulovligheder i inddrivelsen via EFI. Det er efterfølgende besluttet at afvikle
EFI og frem mod 2019 at udvikle et nyt automatisk inddrivelsessystem.
Suspensionen af den automatiske inddrivelse har betydet, at inddrivelsen af
restancer til kommunerne stort set er ophørt med væsentlige økonomiske og
administrative konsekvenser for kommunerne til følge.

[adresse] har 1. maj 2016 30,5 mio. kr. i forfaldne
krav til gode hos borgerne, hvoraf 21,3 mio. kr. ligger til inddrivelse hos
SKAT. Herudover er 7,1 mio. kr. i en periode til observation til modregning og
anvendes i det tilfælde, at borgerne får modkrav til det offentlige. Sker der
ikke modregning, overføres også dette beløb til inddrivelse.

Forældelsesfristen er som udgangspunkt 3 år. Som konsekvens
af den suspenderede inddrivelse har Folketinget besluttet, at udskyde
forældelsesfristen for gæld som var til inddrivelse hos SKAT 19. november 2015,
eller som efter denne dato kommer til inddrivelse. Forældelsesfristen for denne
gæld regnes tidligst fra 20. november 2018.

KL og regeringen blev på grundlag af ovenstående 12. april
2016 enige om en forståelse om kommunernes rolle i den fremtidige inddrivelse.

Forståelsen indebærer en række tiltag, hvor de væsentligste
i nærværende sammenhæng er:

· Regeringen og KL vil indlede forhandlinger om statsligt afkøb af
de kommunale restancer.

· Regeringen vil i efteråret 2016 fremsætte lovforslag om, at
kommunerne overtager inddrivelsen af nye fortrinsberettede krav. Det drejer sig
primært om ejendomsskatter.

**VURDERING**

Som det fremgår af ovenstående har Favrskov Kommune
mulighed for at forsøge at få skyldnere til at betale frivilligt, mens det
indtil videre er SKAT, der har myndigheden til at tvangsinddrive gælden. Det er
derfor udelukkende muligt for kommunen at øge indsatsen med henblik på dels at
erindre skyldnerne om deres gæld og dels at indgå flere frivillige aftaler.

Under normale omstændigheder ville en stor andel af de
kommunale restancer blive inddrevet af SKAT. Problemstillingerne med EFI
betyder imidlertid, at restancerne vil vokse med den konsekvens, at kommunen
mister likviditet og risikerer, at kommunens fortrinsstilling udløber på de
krav, hvor dette er tilfældet.

En løbende vækst i borgernes gæld til kommunen har samtidig
den konsekvens, at en del af borgerne vil få svært ved at betale gælden
tilbage, når der er udviklet et nyt inddrivelsessystem. I det omfang dette er
tilfældet, vil kommunen være nødt til at afskrive tilgodehavendet. Ligeledes
skønnes det, at det vil påvirke retsfølelsen i samfundet, at man indtil videre
uden konsekvenser kan undlade at betale sin gæld til kommunen.

Job og Økonomi har været i kontakt med en række kommuner,
der har gjort en ekstra indsats for at inddrive tilgodehavender. På baggrund af
disse kommuners erfaringer foreslår Job og Økonomi, at følgende tiltag sættes i
værk:

1. Der tages
telefonkontakt til borgere, der skylder ejendomsskat med henblik på indgåelse
af betalingsordninger.

2. Der
udsendes en restanceoversigt én gang årligt med B-post til alle borgere med
forfaldne restancer.

3. Indsatsen
med udsendelse af rykkere udvides til at omfatte 2 rykkerskrivelser i stedet
for 1 rykker som nu. 2. rykker foreslås tillagt et gebyr på 250 kr. ligesom 1.
rykker. For at modvirke at gebyret overstiger restancen, foreslås det
samtidigt, at rykkergebyret sættes i forhold til restancens størrelse således,
at gebyret på krav over 500 kr. fremover fastsættes til 250 kr. og 100 kr. for
krav under 500 kr.

4. Job og Økonomi vil udarbejde materiale, således at Udbetaling Danmark
også for 3. kvartal 2016 kan foretage modregning til forældrebetaling i
børnefamilieydelsen.

De foreslåede tiltag er i stort omfang baseret på øget
kommunikation via telefon og brevpost, og indebærer en yderligere vejledning og
rådgivning om de konkrete restancer og en eventuel afvikling af disse.

Tiltagene er baseret på erfaringer, der er gjort i andre
kommuner, og opmærksomheden skal henledes på, at skønnet for det angivne
resursetræk og den øgede restanceinddrivelse netop er udtryk for et skøn, idet
det er vanskeligt umiddelbart at overføre disse erfaringer og den økonomiske
effekt heraf til [adresse].

Samtidig har SKAT opprioriteret opgaven med at udvikle et
nyt automatisk inddrivelsessystem, hvilket betyder, at effekten af en særlig
indsats i kommunen på længere sigt skønnes at blive mindre. Job og Økonomi
foreslår derfor, at der ansættes en medarbejder i en midlertidig periode på tre
år.

Med den øgede indsats forventes en øget restanceinddrivelse
det første år på 3-4 mio. kr. og de følgende år på godt 1,0 mio. kr. Job og
Økonomi bemærker i den sammenhæng, at det ikke er muligt at gøre op, hvor mange
af pengene der potentielt alligevel ville være inddrevet på et senere
tidspunkt.

Der henvises til vedlagte bilag for en uddybning af
forslagene.

Som et eksempel på tiltag som allerede er iværksat, kan det
oplyses, at Favrskov Kommune som den første kommune i [adresse], har igangsat Mit
Patrick Iversen, hvor borgerne med få klik kan orientere sig i, hvilke
restancer de har til kommunen. Dette har medført betalinger på 125.000 kr. i
perioden fra 1. marts 2016 til 1. juni 2016.

**ØKONOMI**

Det foreslås, at der ansættes en medarbejder i en periode
på tre år.  Herudover vil der være udgifter til systemopsætninger samt forsendelser.
Den samlede årlige merudgift udgør 550.000 kr.

Såfremt Folketinget senere på året vedtager, at kommunerne
fremover overtager inddrivelsen af nye fortrinsberettede krav, vurderes det på
dette tidspunkt, om denne opgave kan varetages af samme medarbejder. I
vurderingen vil ligeledes indgå evt. medfølgende finansiering af disse opgaver.

**INDSTILLING**

Direktøren for Job og Økonomi indstiller til Byrådet:

1. At der i en periode på tre år ansættes
én ekstra medarbejder til at foretage en ekstraordinær indsats med at nedbringe
restancemængden.

2. At der gives en tillægsbevilling på
550.000 kr. årligt i perioden på tre år, og at beløbet finansieres af
kassebeholdningen.

3. At rykkergebyret ændres således at gebyr
på krav over 500 kr. fremover fastsættes til 250 kr. og at gebyr på krav under
500 kr. fastsættes til 100 kr.

**BESLUTNING**

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til nye tiltag i den kommunale opkrævning | 710-2016-199786 |